
REFERAT

Privind aprobarea Planului Urbanistic Zonal „Hală cu birouri”,
 Timişoara Nord – Sânandrei 

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;
Având în vedere documentaţia înregistrată la noi cu nr. R22005-000447/27.06.2005, prin care se solicită avizarea din punct de vedere urbanistic a Planului Urbanistic Zonal – „Hală cu birouri”, Timişoara Nord – Sânandrei; 
Având în vedere cerinţele Certificatului de Urbanism nr. 3709 din 12.07.2005;


Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic Zonal „Hală cu birouri”, Timişoara Nord – Sânandrei;
Documentaţia este iniţiată de beneficiarii documentaţiei SC INVEST PAOLA SRL strada A. Şaguna nr.3, bl.U5, ap.11, Timişoara şi elaborată de S.C. Andreescu & Gaivoronschi S.R.L., proiect nr. 57/2004.
Zona studiată este situată în nordul teritoriului administrativ al municipiului Timişoara şi în partea sud-vestică a localităţii Sânandrei, la bifurcaţia dintre drumul naţional DN 69 (Timişoara – Arad, la est) şi DJ 216 (Timişoara – Sânandrei, la vest), în extravilanul municipiului Timişoara. 
Terenul studiat în cadrul Planului Urbanistic Zonal – „Hală cu birouri”, Timişoara Nord – Sânandrei este înscris în CF nedefinitivă nr. 136779, nr. topo Ps 221/24 – 25, în suprafaţă de 10.000mp, proprietatea persoanei juridice SC “INVEST PAOLA” SRL Timişoara.


Documentaţia a fost întocmită la cererea beneficiarilor în vederea realizării unei hale pentru depozitare şi a unui corp de clădire, în regim de P+1E, destinat birourilor şi spaţiilor administrative necesare funcţiunii. Rolul acestei investiţii este de a creea un punct de descărcare şi manipulare a mărfurilor într-o zonă în care investiţiile de acest fel se leagă de traseele de circulaţie.
Accesul  direct în incinta parcelei se va face doar din DJ 216 (Timişoara – Sânandrei) prin realizerea unei acces de dreapta la km 0+300. Racordul va fi amenajat cu benzi de decelerare – accelerare şi va asigura toate relaţiile de acces în şi din incintă. În incinta parcelei s-au prevăzut a se amenaja drumuri şi platforme tehnologice, platforme de parcare pentru vehicule de marfă şi autoturisme precum şi alei pietonale pentru circulaţia pietonală.
Suprafaţa efectivă pe care se construieşte hala pentru depozitare este de cca. 3500 mp. În partea de est a clădirii se vor realiza 5 rampe de depozitare şi 2 accese auto în hală pentru descărcarea tirurilor. Corpul de birouri aflat în partea de sud are o suprafaţă de cca. 370 mp
Procentul de ocupare al terenului va fi de maxim 50% iar coeficientul maxim de utilizare a terenului 0,5%. Regimul de înălţime a zonei este stabilit la P+1E. 
Se va asigura necesarul de minim 20% spaţiu verde, conform RGU şi RLU.

Suprafaţa studiată prin prezentul Plan Urbanistic Zonal se va introduce în intravilanul municipiului Timişoara după aprobarea documentaţiei în Plenul Consiliului Local al Municipiului Timişoara.
La realizarea costrucţiilor se vor respecta condiţiile impuse de avizatori. Se va realiza branşarea la reţeaua de alimentare cu apă şi la reţeaua de canalizare în momentul când aceasta se va extinde în zonă, conform Avizului Agenţiei de Protecţie a Mediului nr. 3000/23.05.2005.

Investiţia se va realiza cu respectarea condiţiilor impuse de avizatori şi cu respectarea condiţiilor date de Avizul Agenţiei de Protecţie a Mediului nr. 3000/23.05.2005, Avizul Companiei Naţionale de Autostrăzi şi Drumuri Naţionale din România SA nr. 40/69/2005 şi a Avizului de Principiu eliberat de Consiliul Judeţean Timiş – Direcţia pentru Administrarea Drumurilor şi Podurilor Judeţene Timiş nr.27/R/17.01.2005 (valabil doar pentru întocmirea documentaţiei în faza PUZ).
Documentaţia de urbanism este însoţită de avizele şi acordurile necesare, conform ghidului de elaborare a Planului Urbanistic Zonal nr. 176/N/2000.
Planul Urbanistic Zonal „Hală cu birouri”, Timişoara Nord – Sânandrei se va integra în Planul Urbanistic General al Municipiului Timişoara şi va avea o valabilitate de10 ani. 

